হুমবোল্ট বিশ্ববিদ্যালয়ের গিজেলহের স্পিটসার বলেন, ‘‘আমাদের গবেষণায় আমরা এটাই দেখাতে চেষ্টা করেছি, সে সময়কার মানুষ আসলেই কতোটা ঐ ড্রাগগুলো সম্পর্কে জানতেন৷ আমাদের বিশ্বাস সে সময় ‘ডোপিং’-এর পুরো ঘটনাই ঘটতো একেবারে জেনে বুঝে৷ আমরা তৎকালীন ডাক্তার, ফিজিওথ্যারাপিস্ট, খেলোয়াড় – অনেকের সঙ্গেই কথা বলেছি৷ তাতে এ ব্যাপারটা একেবারে স্পষ্ট হয়ে গেছে৷ তাছাড়া, নিয়মিত ‘ডোপিং’-এর ফলে তখনকার বহু ক্রীড়াবিদেরই স্বাস্থ্যের ভয়ানক ক্ষতি হয়েছিল বলেও জানতে পেরেছি আমরা৷”